google/wiki40b huggingface dataset:
Hubertus

Den hellige Hubertus (født cirka 656 i Toulouse, død 30. mai 727 i Tervueren nær Brussel) var katolsk biskop og misjonær. 
Han ble først biskop i Maastricht (omkring 709), deretter første biskop av Liège 722 og Ardennerområdets apostel.  Han ble helligkåret og snart ansett som jegernes vernehelgen. Hubertus ble også anropt som beskyttelse mot rabiessmittede hunders bitt. Hans festdag ble mange steder markeringen av begynnelsen av storjakten. Den ble ofte markert med et parforceritt, den såkalte Hubertusjakten.

Bakgrunn

Hubertus nedstammet fra en akvitansk hertug; han var eldste sønn av hertug Bertrand av Aquitaine. Det har tidigere vært antatt at Hubertus' farfar var en fransk konge og merovinger, men dette har ikke senere forskning kunnet slå fast. Han var pfalzgreve ved Theuderich IIIs hoff i Paris, og senere i Metz ved Pipin av Herstals hoff - det er ham som det er blitt ment han var i slekt med. 
Han giftet seg ung, men hans hustru døde da hun skulle føde parets første barn; også barnet døde. Hubertus trakk seg da bort fra verden til Ardennernes skoger, der han levde et eneboerliv som jeger. 
Under 1400-tallet ble den legende som lenge var blitt fortalt om den hellige Eustachius over på Hubertus, nemlig at han en dag han var ute på jakt - det var selveste langfredagen - så et lysende krusifiks i geviret mellom hornene på en hjort, og da bestemte seg for å vie sitt liv til Gud.

Biskop

Omkring år 709 ble Hubertus ordinert til biskop av Maastricht, men han valgte å flytte biskopsstolen till Liège, nærmere Ardennene. Der lot han bygge en katedral. Han gikk også for å være en stor velgjører for de fattige og trengende.
I egenskap av biskop viet han all sin tid til å endelig føre kristendommen til Ardennene, og til det området som ble kalt Toxandria lenger vest, som strakk seg  Tongeren til samløpet mellom av elvene Rhinen og Waal.
Komiprisen 2012

Komiprisen 2012 ble arrangert lørdag 25. august 2012 på Chat Noir i Oslo med Trond-Viggo Torgersen som programleder.
Wien-traktaten i 1719

Wien-traktaten var en avtale signert i 1719 mellom Georg I av Storbritannia, August den sterke og keiser Karl VI av Det tysk-romerske riket som hadde som mål å redusere grensene til Russland til slik de hadde vært før den store nordiske krigen. Under krigen hadde Russland erobret Svensk Estland, Livland og Ingermanland i Baltikum fra Det svenske imperiet. Dette markerte starten på Russland som en stormakt i europeisk politikk, mens det var slutten for Sverige som stormakt.
Odontolabis stevensi

Utseende

En stor til megte stor (hannen 45-90 millimeter), bred og kraftig, rødlig svart hjortebille, dekkvingene vanligvis med gule ytterkanter. Hannen har stort hode og forstørrede kjever, disse kan være lange og krumme eller korte og brede. Hos hanner med lange kjever er disse sigdformede, gjerne med en lang tann i eller noe utenfor midten eller bare med tenner i spissen. Hodet har en butt, framoverrettet tann bak hvert fasettøye, sidene og undersiden av hodet har kraftig, grov punktering. Pronotum er rundet med markerte bakhjørner, ikke innskåret ved roten. Dekkvingene er blanke, noe hvelvede. Beina og undersiden er mørkt brunrøde. Hunnen er bredere, farget som hannen men gjerne noe mattere, uten forstørrede kjever, hodet med et rundet utskudd under fasettøynene, hode og forkropp meget fint punkterte.

Levevis

Larvene utvikler seg i råtne trestammer.

Utbredelse

Arten er utbredt på Sulawesi og Timor.
Jörg Schönbohm

Bakgrunn

Jörg Schönbohm vokste opp med fire søsken i Vest-Tysakland, dit de kom etter flykt fra øst i 1945. Han kom fra en luthersk bakgrunn, og var selv troende. Hans bror  Wulf Schönbohm (født 1941) ble CDU-politiker; sønnen Arne Schönbohm ble i 2016 president for Bundesamt für Sicherheit in der Informationstechnik.

Militær

Han innledet sin militære karrière i 1957. I 1989 ble han utnevnt til generalløytnant. 
Ansvarlig for den tidligere østtyske stridskrefter: I forbindelse med Tysklands gjenforening ble han utnevnt til øverstkommanderende for Bundeswehr i det tidligere DDR, og fikk i oppdrag å koordinere oppløsningen av den tidligere statens hær, Nationale Volksarmee. I september 1991 ble han utnevnt til generalinspektør for hæren. 
Allerede på nyåret i 1992 ble han imidlertid utnevnt til statssekretær i Tysklands forsvarsministerium under forsvarsminister Gerhard Stoltenberg.

Politiker

Schönbohm ble medlem av CDU i 1994. Han ble først innvalgt i Berlins parlament i 1995, og fra 1996 til 1998 var han innenrikssenator i Berlin i Eberhard Diepgens senat. Han gikk av som senator i 1998, og ble samme år valgt til leder for CDU Brandenburg. I 1998 dannet CDU regjering sammen med SPD i delstaten, og Schönbohm ble utnevnt til innenriksminister og visestatsminister i Brandenburg. Han beholdt disse vervene også etter landdagsvalget i 2004.
Fra 2000 til 2006 var han også medlem av presidiet i CDU. Han gikk av som leder for CDU Brandenburg i 2007, og trakk seg senere også som visestatsminister.
Han ble tildelt Brandenburgs fortjenstorden.
U-landsgjeld

U-landsgjeld er betegnelsen på gjeld myndighetene i utviklingsland har tatt opp, for eksempel fra  industrialiserte land eller internasjonale institusjoner som Verdensbanken og Det internasjonale pengefondet.

De første lånene

På 1950- og 1960-tallet ble mange kolonier frigitt, enten ved at befolkningen selv gjorde opprør, ved at de som hadde makten i kolonien trakk seg ut eller en kombinasjon. Følgene var at mange av disse tidligere koloniene, satt igjen med dårlig administrasjon, ofte få høyt utdannede personer og tomme statskasser. I mange av de nye statene hadde man allikevel store håp og visjoner. For å kunne oppfylle disse visjonene var det behov for mye penger, og en måte å skaffe midler på var gjennom lån. Disse lånene kom gjerne fra de industrialiserte landene som hadde midler å avse, fra banker i disse landene, eller fra internasjonale finansinstitusjoner som IMF og Verdensbanken. Håpet var at dersom u-landene fikk startkapital, ville det etterhvert føre til utvikling i disse landene. Dessuten skulle landenes råvarer, som de hadde mye av, sikre at alle betalte tilbake det de hadde lånt.

Massive utlån på 70-tallet

Oljekrisen i 1973 førte til en kraftig økning av oljeprisen. Dette førte til at mange av de oljeproduserende landene tjente store summer penger. Mye av disse pengene ble satt inn i banker i industrialiserte land. Samtidig trengte fortsatt mange utviklingsland midler. Dette førte til massivt utlån til utviklingsland, både fra stater og banker. En annen grunn til at utviklingsland fikk mye lån på denne tiden var den kalde krigen. Både USA og Sovjetunionen ønsket innflytelse i utviklingslandene og billige lån ble en viktig faktor i spillet mellom stormaktene.
Victoriafallene

Turistattraksjon

Victoriafallene er Zambias og Zimbabwes største turistattraksjon. De fleste turistene kommer med fly fra Harare eller Bulawayo, men på grunn av den vanskelige politiske situasjonen i Zimababwe kommer flere og flere med fly direkte til den internasjonale flyplassen i Livingstone i Zambia. Det har vært populært for de mer velstående turistene å benytte luksuspregede Rovos Rail til å reise mellom Sør-Afrika og Victoriafallene, men i flere av tilfellene har det vært vanskelig med togframføringen i Zimbabwe og fly har blitt brukt gjennom Zimbabwe.
På begge sider av grensen er det nasjonalparker. Begge er relativ små, Mosi-oa-Tunya National Park på Zambisk side er 66 km² og Victoria Falls National Park på Zimbabwisk side er 23 km².

Vannkraft

En svært liten del av Victoriafallene brukes til produksjon av strøm. Zambias første vannkraftverk ble åpnet i Livingstone i 1936, og leverer 8MW. På zambisk side er det  tre kraftverk som tilsammen kan levere 106MW. Kraftverkene er av typen «run-of-river», det vil si at de ikke trenger noen demning, men tar vannet direkte fra elva, de påvirker ikke fallene og er heller ikke synlig for den vanlige turist. Det er under planegging flere kraftverk lenger nedover Zambezi elva (Batoka-utbyggingen).
The Sims 4

The Sims 4

Hovedspillet på DVD

The Sims 4 Limited Edition

Hovedspillet på DVD, Festens Midtpunkt-pakken

The Sims 4 Digital Deluxe

Hovedspillet på DVD, Festens midtpunkt- og Oppe hele natta-pakken, og digitalt lydspor

The Sims 4: Premium Edition

Hovedspillet på DVD, Festens midtpunkt- og Oppe hele natta-pakken, digitalt lydspor, og skaperguiden

The Sims 4: Collector's Edition

Hovedspillet på DVD, Festens midtpunkt- og Oppe hele natta-pakken, digitalt lydspor, Interaktiv USB plumbob, og skaperguiden
Bluebird's Ghost

Bluebird's Ghost er en folk/country-duo fra Sandnes bestående av ekteparet Tale (vokal, autoharpe og banjo) og Erlend Egeberg Aasland (tenorgitar, mandolin og kor).
Duoen ble nominert til Spellemannprisen 2017 i klassen country for EP-en Miniature Scenes of Sorrow.
Dali

Historie

Dali er den urgamle hovedstad i både bai-kongeriket Nanzhao som hadde sin storhetstid i området omkring 700- og 800-tallene, og kongeriket Dali, som eksisterte fra 937 til 1253. Pathayopprørerne hadde Dali som sitt sentrum mellom 1856 og 1863.
The Best, The Rest, The Rare

The Best, The Rest, The Rare er et samlealbum fra det tyske speed metal/power metal bandet Helloween. 
Albumet ble utgitt i 1991 på Noise Records
Russlands herrelandslag i håndball

Resultater i internasjonale turneringer

Sovjetunionen deltok første gang i et internasjonalt håndballmesterskap under VM i håndball i 1964, og endte på 5.-plass. Sovjetunionen vant VM i 1982. Sovjetunionen vant OL to ganger, og en gang som Samveldet av uavhengige stater (1992). Fra 1993 har Sovjetunionens plass blitt «overtatt» av Russland, som har vunnet VM to ganger, i 1993 og i 1997, og EM en gang i 1996.
Foster

Foster (fra norrønt: fóstr, «fosterbarn»; beslektet med føde) er betegnelsen for et dyr, herunder også mennesker, fra embryostadiet i en graviditet til det fødes. Hos mennesker skjer dette 8 uker etter unnfangelsen. Ettersom graviditeten regnes som påbegynt fra siste dag i menstruasjonssyklusen og ikke fra selve unnfangelsen, regnes overgangen fra embryo til foster til å finne sted i uke 10 av svangerskapet.
Det frivillige Skyttervesens dugleiksmerke

Det frivillige Skyttervesens dugleiksmerke er et dyktighetsmerke som brukes i DFS. Man kan kun skyte om merket en gang i året. Det er forskjellige merkekrav etter hvilket våpen man bruker, og det er forskjellige skyteprogram etter hvilken klasse man skyter i. Merket blir utdelt i bronse, sølv og gylt. Etter å ha klart kravet til gylt i 5 år etter første gang, får man 5-årsmedaljen, deretter er det stjerner til 5-årsmedaljen hvert 5 år. Etter 15 år blir man tildelt Dugleiksmerkestatuetten, og deretter er det stjerner til den hvert 3. år. Etter 25 år er det Dugleiksmerkefat og diplom, og etter 50 år Dugleiksmerkeskjold.
Man kan skyte til Dugleiksmerket i Forsvaret. Det finnes egne dugleiksmerker for rekrutteringsklassene.
Downing Street 10

Opprinnelse

Til tross for husets størrelse og beleilige lokalisering i nærheten av parlamentet, var det få av de første statsministrene som bodde der. Det var kostbart å holde, ble neglisjert og nedslitt, og nummer 10 var nær ved å bli revet flere ganger. Likevel har eiendommen overlevd og blitt knyttet til mange politikere og hendelser i britisk historie. I 1985 uttalte Margaret Thatcher at nummer 10 hadde blitt «en av de mest dyrebare juveler i den nasjonale kulturarv».
Nummer 10 Downing Street var opprinnelig tre eiendommer, en herregård med utsyn over St. James's Park kalt for «the House at the Back», et rekkehus bak dét, og en hytte. Rekkehuset var ett av flere som ble bygget av George Downing mellom 1682 og 1684.
Downing, som var en spion for Oliver Cromwell og senere for kong Karl II, investerte i eiendom og samlet seg en betydelig rikdom. I 1654 kjøpte han opp leiekontraktene til boligene på et landområde sør for St. James's Park, ved siden av «the House at the Back», som var innenfor gangavstand fra parlamentet. Downing planla å bygge en rekke rikmannsboliger «der personer av god kvalitet kan bo ...» Han fikk den populære arkitekten Christopher Wren til å tegne bygningene. For å tjene mest mulig penger ga Downing ordre om å holde byggekostnadene nede, og husene ble derfor reist på billigste måte, med dårlig fundament og billige materialer. Den gaten hvor han fikk oppført disse boligene bærer nå hans navn, og det største huset ble en del av statsministerboligen, Downing Street 10.
Spyssøya

Spyssøya (også skrevet Spyssøy) er ei øy i Bømlo kommune og den er naboøy til øya Bømlo.
Øya ligger sentralt til med Bømlabrua og Spissøybrua rundt seg. Høyeste punkt er 68 moh. Spyssøya hadde innbyggere på 1950-tallet og har det fortsatt. Før trekantsambandet bodde det bare fire her, men nå har folketallet begynt å øke igjen.
Typodryas

Utseende

Middelsstore, slanke, mørke trebukker med grønnlig metallglans. Antennene er mørke, tynne og betydelig lengre enn kroppen, det innerste leddet noe forstørret, langt klubbeformet. Hodet er rundet, pronotum sekskantet med en kraftig pigg midt på hver sidekant, mye lengre enn bredt. Dekkvingene er litt avsmalnende bakover, beina lange og nokså tynne.

Levevis

Som andre trebukker lever larvene av de fleste artene i død ved. De voksne billene er oftest nattaktive.

Utbredelse

Slekten er utbredt i Sørøst-Asia, fra Thailand i vest til Java i øst.
Mirramaze

Mirramaze er et Oslobasert band med medlemmer fra Norge, Litauen og Storbritannia. Musikken deres har blitt karakterisert som hardrock, alternativ rock og cellorock.
Bandet hadde sitt opphav i 2002 som et samarbeid mellom Peter Stephens (vokalist, låtskriver og gitarist) og Kiki Maze (cellist). De spilte inn sin første EP, (untitled), i 2003 i Overhead Studio i Oslo, med Hugo Alvarstein fra Raga Rockers bak spakene. Senere ble det mye utskiftninger og omveltninger innad i bandet, før de gjenoppsto med ny line-up i 2006. Siden den gang har det vært opptil flere utskiftninger av musikere, og de har gått fra fem til fire medlemmer. På trommer fant man Arūnas Mazeika, en erfaren trommeslager fra Litauen, og på bass og andrevokal fikk de med seg Sindri Mehl, kjent i Norge fra band som Hoodlums, Farout Fishing og Dog Almighty.
I 2007 vant de den norske finalen i Emergenza-festivalen. I den nordiske finalen i Stockholm vant de deretter en plass i den internasjonale finalen i Tyskland og ble dermed det første norske bandet noensinne som har representert Norden i finalen. De spilte inn sitt første (selvtitulerte) album i 2008 i Sounderground Studio i Oslo med produsent Arne Aasland. Album nummer 2, Brainwashed, ble spilt inn i Sono Records i Praha høsten 2009, og utgitt i 2010. Bandet har siden turnert flittig i Europa, særlig i Baltikum og i Tyskland. Det tredje albumet, Prozac Nation ble sluppet på John Dee i mai 2013. Dette er også spilt inn i Sono Records, mikset av Jeffro Lackscheide i Chicago og mastret av Chris Sansom ved Propeller Mastering i Oslo. Dette var den første platen som har blitt spilt inn med bandets nåværende bandmedlemmer. Etter en omfattende slippturné gikk bandet i dvale grunnet personlige forhold, før de på nytt gikk inn i studio i februar 2015 og spilte inn Rotten Soul. De var nå tilbake i Sounderground Studio, med Arne Aasland tilbake bak spakene. Albumet ble nok en gang mastret av Chris Sansom ved Propeller Mastering. Platen ble sluppet i november samme år.
Sikkerhet i tunneler i Norge

Sikkerhet i tunneler i Norge er oversikt over sikkerhetsnivået i norske tunneler.
EuroTAP (European Tunnel Assessment Programme) består av 14 søsterorganisasjoner i 12 land. Siden starten i 1999 er 17 tunneler på forskjellige steder i Norge inspisert og i Europa i alt 280 tunneler. Tre norske tunneler er med i undersøkelsen, hvor 31 tunneler er testet i alt. Tunnelene ligger alle på E39 nord for Bergen; Eikefet-tunnelen, Matreberg-tunnelen og Jernfjell-tunnelen.
Tunnelene er blitt testet på brannsikkerhet, belysning, ventilasjon, overvåkning og kollisjonsrisiko. De tre tunnelene er smale ettløpstunneler med ett kjørefelt i hver retning. De tre tunnelene ble karakterisert som dårlig sikkerhet.
Helgeandshuset (Stockholm)

Helgeandshuset i Stockholm var et middelaldersk helligåndshus - Helige andes hus - (en middelaldersk form for sykehus og aldershjem) som lå på Helgeandsholmen. Bygningen eksisterte fram til omkring 1604 og ga navn til øya Helgeandsholmen.

Historikk

Helgeandshuset i Stockholm nevnes første gang i 1301, men huset antas å være bygd noen år tidligere. Stockholms helgeandshus var sannsynligvis det andre i Sverige, oppført etter Visbys helgeandshus (bygd før 1288), men før Uppsalas (1302).
Stockholms helgeandshus lå på Helgeandsholmens østside, like innenfor Yttre Norrport, der Riksdagshuset ligger. Huset finnes delvis avbildet på «Vädersolstavlan». Helgeandshuset vises på bildet som et trappegavlhus med flere sidebygninger. Kunstneren har dog malt Riddarholmen feil, slik at Riddarholmskyrkan i forgrunnen ser ut til å ligge på Helgeandsholmen. Når bildet ble malt hadde husets virksomhet allerede blitt flyttet til Gråbrödraklostret på Riddarholmen. Dit hadde også Sankt Görans hospital blitt flyttet, og de to institusjonene ble sammen kalt Hospitalet. Virksomheten ble flyttet til Danvikens Hospital på Gustav Vasas ordre i 1551. Helgeandshusets gamle bygning eksisterte til rundt 1604.
Helgeandshusets oppgave var å ta imot to svært ulike kategorier av mennesker. Den ene gruppen var formuende eldre, som fikk kost, losji og pleie til sin død. For den tjenesten betalte de en engangssum, som tilsvarte omtrent verdien av et murt hus. Den andre gruppen var fattige og syke personer, som etterlot sine eventuelle eiendeler til Helgeandshuset og deretter ble pleiet på husets bekostning til sin død.
På Stockholmsutställningen 1897 ble det vist en rekonstruksjon av Helgeandshuset i den populære utstillingsdelen Gamla Stockholm.

Utgravinger

I årene 1978 til 1980 ble det utført en omfattende utgraving av Helgeandsholmen. Plassen ble kjent under navnet Riksgropen. De arkeologiske utgravingene ga en stor mengde gjenstander, som båter og bein fra mennesker og dyr. Blant alle funnene som ble gjort var det også en kirkegård som hadde tilhørt middelalderens Helgeandshus. Selve Helgeandshusets beliggenhet kunne ikke fastsettes på grunn av at anlegget lå der Riksdagshuset står i dag, men et omfattende skjelettmateriale (1339 skjelett) ble gravd fram på den kirkegården som lå i tilknytning til Helgeandshuset.
Tallskive

Tallskive eller fingerskive fantes på telefoner av eldre type, og var vanlige fram til cirka 1990, da de etterhvert ble erstattet av knapptelefoner som blitt det vanlige siden 1970-tallet.
Tallskiven var en amerikansk oppfinnelse fra 1896, oppfunnet av Almon Strowger. Den muliggjorde automatiseringen av telefontrafikken. I USA ble den innført omkring år 1900, i Europa omkring 1910 (blant annet i München) og i Sverige på 1920-tallet da automatiseringen ble startet.
En tallskive hadde 10 hull og hvert hull hadde sitt eget tall. For å ringe puttet man fingeren i et hull og vred tallskiven inntil det stoppet, deretter slapp man tallskiven som gikk tilbake sin opprinnelige stilling. To kontakttunger påvirket et hjul med blad eller tagger, og på den måten ble det genererert et antall elektriske impulser som ble registrer i telefonsentralen. I de fleste land i verden hadde tallskivene tallet 1 (regnet fra fingerstoppen), først og deretter tallet 2 osv. Det siste tallet brukte å være tallet 0 som da kommer etter tallet 9.
I Oslo var tallskivene litt annerledes. (Oslo-apparatene).Der var tallet 0 først, så 9 og tallet 1 sist.
Rickroll

Rickrolling er et internettfenomen hvor personer lures inn på YouTube eller sider laget bare for dette formålet og kommer til et klipp med Rick Astley sin gamle hitlåt «Never Gonna Give You Up». Som oftest kommer de inn i den tro at de skulle få se noe de hadde interesse av. Videoene av sangen er vist over 500 millioner ganger per 2018. Ideen om å lure noen til å gå inn på en video (når de egentlig er ute etter en viss informasjon) er egentlig en ganske gammel "trolling"-teknikk. Rick Astley sin gamle hitlåt er en av de videoene som ble mest brukt, og til slutt ble dette fenomentet kalt "Rickrolling". 
Rick Astley har sagt at han syns det er morsomt, så lenge ikke datteren hans blir flau av det.
Carin Gerhardsen

Hammarbyserien

Gerhardsen innledet sitt forfatterskap i London, der hun ble utfordret av en venn til å skrive en bok. Resultatet ble publiseringen av På flykt från tiden  i 1992. Først mange år senere gjenopptok hun forfattervirksomheten, nå i en ny sjanger. Innen hun tegnet forlagskontrakt skrev hun tre kriminalromaner i samme serie - det som skulle komme til å bli kjent som Hammarbyserien. Den første, Pepparkakshuset, kom i 2008. deretter fulgte  Mamma, pappa, barn (2009), Vyssan lull (2010), Helgonet (2011), Gideons ring (2012), Hennes iskalla ögon (2013), Tjockare än vatten (2014) samt den avsluttande Falleri fallera falleralla (2015). Bøkene kretser omkring en gruppe politilfolk som ledes av «kriminalkommissarie Conny Sjöberg» på Hammarby politistasjon på Södermalm i Stockholm. Serien er oversatt til mer enn tjuefem språk og er blitt belønnet med flere priser.
Jan Pieterszoon Coen

Liv og virke

Coen arbeidet fra 1607 i Det nederlandske ostindiakompanis tjeneste og var generalguvernør mellom 1618 og 1623. Han grunnla et fort ved Javas nordkyst for å verne nederlenderne mot britene og de innfødte som til tider gikk imot dem, oppviglet av britene. Etter å ha tapt et sjøslag mot de langt bedre utrustede engelskmennene trakk han seg tilbake til Molukkene i januar 1619. Men han kom snart tilbake, nå med bedre utrustning, og bygde en ny bosetningen Batavia på et sted kalt «Jacatra», som hans styrker hadde brent ned. Senere har Batavia skiftet navn, først til Djakarta og senere til Jakarta. 
Etter et seierrikt felttog mot sultanen av Bantam angrep og slo han engelskmennene. Etter å ha underkuet Bandaøyene dro Coen hjem til Nederland, der han uten hell gikk inn for å innskrenke Det  ostindiakompaniets handelsmonopol.
Fra 1627 til 1629 var han igjen generalguvernør, og motstod to beleiringer av Batavia av den mektige sultanen av Mataram. 
Coen døde under den andre beleiringen den 20. september 1629.
Eliteserien i fotball for menn 2018

Terminliste

Terminlisten for Eliteserien 2018 ble annonsert den 19. Desember 2017. Samtidig ble kamptidspunktene for 1. til 16. serierunde annonsert. Den tidlige seriestarten, kombinert med en lengre vinter enn normalt, førte til at flere kamper i starten av sesongen ble utsatt. Den 8. mars ble to kamper i 2. serierunde utsatt grunnet værsituasjon. Den 10. mars, like før serieåpningen mellom Ranheim og Brann skulle sparkes i gang, ble også den utsatt grunnet ujevnheter i banedekket. Mens kampen mellom Tromsø og Strømsgodset i 2. serierunde ble utsatt like før kampstart grunnet kraftig snøvær. Kamptidspunktene for 17. til 28. serierunde ble annonsert 1. juni.

Resultattabell

Oppdatert til og med kamper spilt 24. november.
Kilde: NIFS.no
¹  Hjemmelag er listet i den venstre kolonnen.
Farger: Blå = hjemmeseier; Gul = uavgjort; Rød = borteseier.
Snørelenke

Snørelenke eller maljelenke er en lenke eller et kjede av metall, gjerne sølv, som har vært brukt til å snøre livstykket på kvinnedrakter. Men i Setesdal har det også vært brukt snørelenker i herrevesten. Skikken med bruk av snørelenker går tilbake til middelalderen, og i samlingene på Norsk Folkemuseum er det en snørelenke der nålen er datert 1584.I en eller i begge ender har snørelenker gjerne en flat eller spiralformet nål som ble brukt for å tre lenken gjennom maljene som var sydd på drakten. Lengden kan variere, og Rikard Berge forteller at det i skifter fra slutten av 1700-årene, er oppført snørelenker som var opp til 2,5 alen lange.
Cairo (grafikkbibliotek)

Cairo er et programvarebibliotek som sørger for en vektorgrafikk-basert utstyrsuavhengig API for programvareutviklere. Det tilbyr primitiver for tegning av 2D-grafikk, for en rekke forskjellige bakckends. Cairo er designet for å bruke maskinvare akselering der hvor det er tilgjengelig.
Det arbeides med standardisering som bruker C++ 2D grafikk for Cairo.
Cairo er skrevet i programmeringsspråket C og er fri og åpen programvare som er lisensiert etter GNU Lesser General Public License versjon 2.1